1. **Inkaso je:**
	1. Platobný príkaz, ktorého výška je vždy rovnaká.
	2. Bezkontaktná platobná operácia.
	3. Platobný príkaz, ktorého výška sa každý mesiac mení a majiteľ účtu musí dať súhlas inkasantovi na strhnutie sumy.
2. **Chceš vybrať v Prahe z bankomatu kartou sumu 2 000 korún. Bankomat ti ponúkne výber s konverziou, kde si môžeš pozrieť, koľko peňazí v eurách ti bude z účtu odpočítaných, alebo výber bez konverzie, kde sa údaj o tom, koľko peňazí v eurách ti bude z účtu odpočítaných, neuvádza. Ktorá možnosť výberu je pre teba spravidla výhodnejšia?**
	1. S konverziou.
	2. Bez konverzie.
	3. Záleží, či použijem na výber kreditnú alebo debetnú kartu.
3. **Ako sa nazýva produkt, pri ktorom ti banka poskytne na isté, vopred stanovené obdobie určenú sumu peňazí, ručíš nehnuteľným majetkom a zaviažeš sa poskytnuté prostriedky vrátiť a zaplatiť úrok?**
	1. Hypotekárny úver.
	2. Spotrebný úver.
	3. Kontokorentný úver.
4. **Kreditná karta je naviazaná na bežný účet klienta, ktorou možno čerpať prostriedky do výšky disponibilného zostatku na bankovom účte. Je takáto informácia pravdivá?**
	1. Nie, pretože kreditná karta je úverovou kartou a nie je viazaná na bežný účet klienta.
	2. Áno, pretože kreditná karta je vlastne debetnou kartou, ktorá sa viaže na bežný účet klienta.
	3. Nie, pretože kreditná karta je úverovou kartou a je viazaná na termínovaný účet klienta.
5. **Povolené prečerpanie je:**
	1. Bonus od banky pre bonitných klientov.
	2. Druh spotrebiteľského úveru.
	3. Limit banky, ktorý je potrebné každý mesiac minúť.
6. **Istina je:**
	1. Suma, ktorú musíš banke mesačne uhradiť.
	2. Suma plynúca z požičanej čiastky.
	3. Suma, ktorú si od banky pri úverovom vzťahu požičiaš.
7. **Rodina býva v dome, má psa, dve deti a auto. Pri požiari domu im ušiel pes a pohrýzol suseda. Z akých rizík môže rodina žiadať náhradu škody?**
	1. Poistenie nehnuteľnosti, poistenie domácnosti a zodpovednosti za škodu.
	2. Poistenie nehnuteľnosti a domácnosti.
	3. Poistenie nehnuteľnosti, domácnosti a úrazové poistenie.

*Správne odpovede: 1c, 2b, 3a, 4a, 5b, 6c, 7a*